ตลาดหุ้นเอเชียปรับตัวขึ้นเช้านี้
ตลาดหุ้นเอเชียปรับตัวขึ้นเช้านี้ โดยหุ้นไฟแนนซ์ของออสเตรเลียดีดตัวขึ้นหลังจากที่ได้รายงานตัวเลขรายได้ที่สดใส ซึ่งช่วยกระตุ้นความเชื่อมั่นเรื่องแนวโน้มเศรษฐกิจ
16 ก.พ. 2553

ตลาดหุ้นเอเชียปรับตัวขึ้นเช้านี้ โดยหุ้นไฟแนนซ์ของออสเตรเลียดีดตัวขึ้นหลังจากที่ได้รายงานตัวเลขรายได้ที่สดใส ซึ่งช่วยกระตุ้นความเชื่อมั่นเรื่องแนวโน้มเศรษฐกิจ
ดัชนีนิกเกอิตลาดหุ้นญี่ปุ่นเปิดวันนี้ที่ 10,044.53 จุด เพิ่มขึ้น 31.23 จุด ส่วนดัชนีคอมโพสิตตลาดหุ้นโซลเปิดวันนี้ที่ 1,589.97 จุด ลดลง 3.69 จุด และดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,550.40 จุด เพิ่มขึ้น 4.90 จุด
ตลาดหุ้นสิงคโปร์ ฮ่องกง จีน และไต้หวัน ปิดทำการวันนี้ (16 ก.พ.) เนื่องในวันหยุด
ดัชนี MSCI Asia Pacific Index บวก 0.4% แตะ 116.37 จุด เมื่อเวลา 10.48 น.ตามเวลาท้องถิ่นในกรุงโตเกียว
หุ้นเวสทแพค แบงกิ้ง คอร์ป พุ่ง 5.7% ในตลาดหุ้นออสเตรเลีย หลังจากบริษัทได้รายงานตัวเลขกำไรไตรมาสแรกที่ปรับตัวสูงขึ้น ขณะที่หุ้นวันสตีล ทะยาน 5.9% หลังจากที่บริษัทผู้ผลิตเหล็กรายนี้ชี้ว่าดีมานด์ภายในประเทศฟื้นตัวขึ้น ส่วนหุ้นบีเอชพี บิลลิตัน บวก 1% และหุ้นออล นิปปอน แอร์เวย์ส พุ่ง 3.9% ในตลาดหุ้นโตเกียว หลังจากที่ซิตี้กรุ๊ปได้ปรับเพิ่มความน่าเชื่อถือด้านการลงทุน 
นักวิเคราะห์กล่าวว่า แม้ตลาดจะมีความวิตกกังวล แต่เราก็เห็นว่า มีการรายงานตัวเลขรายได้ของเอกชนที่สดใสทั่วโลก ซึ่งน่าจะช่วยดึงดูดให้นักลงทุนเข้ามาในตลาดมากขึ้น